หุ้นแบงก์ถูกเกินไป แม้กำไรปลายปีทรงตัวกูรูแนะ 5 ตัวเด็ดน่าเก็บ สินเชื่อปีหน้าดีขึ้น
หุ้นแบงก์ถูกเกินไป แม้กำไรปลายปีทรงตัว โบรกฯแนะ 5 ตัวเด็ด น่าเก็บ เชื่อสินเชื่อปีหน้าดีขึ้น
16 ธ.ค. 2558

บล.ฟินันเซีย ไซรัส ระบุในบทวิเคราะห์ (16 ธ.ค.) ว่า หุ้นแบงก์ถูกเกินไป แม้กำไรไตรมาส 4 ปี 2015 จะทรงตัวจากไตรมาสก่อน เนื่องจากคาดว่าจะมีการตั้งสำรองตุนไว้สำหรับปีหน้า และค่าใช้จ่ายเพิ่มขึ้นตามฤดูกาล ส่วน NPL ยังมีแนวโน้มสูงขึ้นในครึ่งปีแรกของปี 2016
อย่างไรก็ตาม เชื่อว่าจะไม่แย่เท่าช่วง Subprime ที่อยู่ที่ 6% ในส่วนของสินเชื่อคาดว่าจะเริ่มมีสัญญาณดีขึ้นในครึ่งปีหลังของปี 2016 แต่การเติบโตจะไม่สูงเกิน 10% เหมือนในช่วง 2010-13 ซึ่งไม่กระทบรายได้ดอกเบี้ยสุทธิมากนัก เนื่องจากชดเชยได้จากต้นทุนเงินฝากที่ต่ำลงและรายได้ค่าธรรมเนียมที่สูงขึ้น ปัจจุบันหุ้นกลุ่มแบงก์ซื้อขายที่ Forward PE ปี 2016 เพียง 8 เท่าและ PBV 0.97 เท่า ขณะที่คาด ROE เฉลี่ย 13% หุ้นที่น่าสนใจในแง่ Relative PBV/ROE ได้แก่ KBANK, SCB, KTB, TISCO และ TCAP